b'\n_START_ARTICLE_\nMirka Gruden-Luznik\n_START_SECTION_\n\xc5\xbdivljenje in delo\n_START_PARAGRAPH_\nRodila se je v dru\xc5\xbeini trgovca Ivana Gruden (Martin\xc4\x8devega) in gospodinje Justine Gruden. Med 1. svetovno vojno se je preselila v Celje in se tu 1921. v\xc4\x8dlanila v dru\xc5\xa1tvo Sokol. \xc4\x8cez \xc5\xa1tiri leta je postala dru\xc5\xa1tvena na\xc4\x8delnica. Ker je delo dobro opravljala, ji je bilo v letih 1930\xe2\x88\x921935 zaupano vodenje sokolske organizacije celjske \xc5\xbeupe. Bila je tudi na\xc4\x8delnica v voditeljskem zboru (1931-1938) in do leta 1940, ko se je poro\xc4\x8dila z in\xc5\xbe. Luznikom, na\xc4\x8delnica prednja\xc5\xa1kega zbora. Po poroki se je odselila v Srbijo._NEWLINE_Bila je zelo komunikativna oseba, ki je ves svoj prosti \xc4\x8das posve\xc4\x8dala sokolski organizaciji in v njej dosegala lepe in vidne uspehe \xc5\xbeenskih oddelkov v celjskem dru\xc5\xa1tvu in celjski \xc5\xbeupi. Organizacijske \xc4\x8dlanke je objavljala v Vestniku Sokolske \xc5\xbeupe Celje.'